ทองคำพุ่ง 19.70 ดอลล์
สัญญาทองคำตลาด COMEX ส่งมอบเดือนธ.ค.พุ่งขึ้น 19.70 ดอลลาร์ ปิดที่ 1,734.40ดอลลาร์ต่อออนซ์ ซึ่งเป็นระดับสูงสุดในรอบ 1 เดือน
20 พ.ย. 2555

สัญญาทองคำตลาด COMEX ส่งมอบเดือนธ.ค.พุ่งขึ้น 19.70 ดอลลาร์ ปิดที่ 1,734.40ดอลลาร์ต่อออนซ์ ซึ่งเป็นระดับสูงสุดในรอบ 1 เดือน 
สัญญาทองคำตลาด COMEX (Commodity Exchange) ส่งมอบเดือนธ.ค.พุ่งขึ้น 19.70 ดอลลาร์หรือเปลี่ยนแปลง + 1.15% ปิดที่ 1,734.40 ดอลลาร์ต่อออนซ์ ซึ่งเป็นระดับสูงสุดในรอบ 1 เดือน หลังจากเคลื่อนตัวในช่วง 1713.40 - 1735.50 ดอลลาร์
สัญญาทองคำตลาดนิวยอร์กปิดพุ่งขึ้นเมื่อคืนนี้ (19 พ.ย.) แรงหนุนจากสกุลเงินดอลลาร์ที่อ่อนค่าลงจากกระแสคาดการณ์ที่ว่าสหรัฐจะสามารถหลีกเลี่ยงการเผชิญภาวะหน้าผาการคลังได้
สัญญาทองคำปรับตัวขึ้นเนื่องจากนักลงทุนคลายความตกกังวลเกี่ยวกับปัญหาด้านการคลังของสหรัฐ หลังจากนางแนนซี เพโลซี เจ้าหน้าที่ระดับสูงของสหรัฐ และประธานาธิบดีบารัค โอบามา ได้แสดงความเชื่อมั่นว่าสหรัฐจะสามารถหลีกเลี่ยงการเผชิญกับภาวะหน้าผาการคลังในช่วงปลายปีนี้
นอกจากนี้ สถานการณ์รุนแรงระหว่างอิสราเอลและชาวปาเลสไตน์ในบริเวณฉนวนกาซา และการอ่อนค่าของสกุลเงินดอลลาร์สหรัฐ เป็นอีกปัจจัยที่กระตุ้นให้นักลงทุนเข้าซื้อทองคำเพื่อความปลอดภัย